open-index/open-wikipedia-markdown huggingface dataset:
Johannes XIX

Paavi **Johannes XIX** (k. lokakuussa 1032), hallitsi vuosina 1024–1032. Hänen oikea nimensä oli **Romanus**.

Hän seurasin paavina veljeään Benedictus VIII:tta, ja he molemmat kuuluivat Tusculumin sukuun. Kun hänet valittiin paaviksi, hänellä ei ollut uskonnollista virkaa, vaan hän oli konsuli ja senaattori. Hänet vihittiin piispaksi vain, jotta hänestä olisi voitu tehdä paavi.

Hänellä ei ollut kirkollisia ennakkoluuloja - eikä myöskään tietoa kirkkohistoriasta - minkä hän osoitti vastaanottamalla suuret lunnaat, jotta Konstantinopolin patriarkasta olisi tehty ekumeeninen piispa. Esityksen aiheuttaman raivon takia hänen oli kuitenkin lähes välittömästi vetäydyttävä sopimuksesta.

Keisari Henrik II Pyhän kuoltua 1024 hän antoi tukensa Konrad II:lle, joka hoveineen kruunattiin korein menoin Pietarinkirkossa pääsiäisenä 1027.

Johannes XIX:n kuoltua hänen veljenpojastaan Benedictus IX:stä tehtiin paavi, vaikka tämä oli vielä nuori. Joidenkin lähteiden mukaan hän olisi ollut vasta 12-vuotias, mutta luultavasti hän oli noin 18- tai 20-vuotias.

Seuraava Johanneksen nimeä kantanut paavi oli Johannes XXI eikä Johannes XX-nimistä paavia ole olemassa.

## Lähteet

## Aiheesta muualla
Saraseenit

**Saraseenit** (< lat. saraceni, < kreikk. *sarakenoi*) on nimitys, jota Euroopassa keskiajalla käytettiin islaminuskoisista kansoista ja Lähi-idän nomadikansoista yleensä. Käsitteen ottivat käyttöön 100-luvulla roomalaiset, jotka sillä saattoivat tarkoittaa jotakin Syyrian aavikoilla asuvaa heimoa, tai sitten sana luotiin arabiankielen sanasta شرقيين, *sharqiyyin*, joka tarkoitti ”idän asukkaita”. Tällöin se olisi viitannut niihin nomadeihin, jotka liikkuivat idästä länteen ja takaisin Rooman Arabian provinssissa. 100-luvun jälkeen sanan käyttö laajeni kattamaan Lähi-idän nomadit yleensä samoin kuin kaikki muslimit, joita pidettiin pakanoina. Muslimien tai arabien asemasta Euroopassa puhuttiin ”saraseeneista” 1700-luvulle asti. Käsitteellä alettiin tarkoittaa myös pakanoita yleensä, jopa antiikin ajan pakanoita.

Eurooppalaiset joutuivat Lähi-idän nomadikansojen kanssa tekemisiin 700-luvulta alkaen, jolloin nämä valloittivat Espanjan, Etelä-Italian ja Sisilian ja etenivät nykyiseen Ranskaan asti ryöstöretkillään. Lähi-idän kalifaatteja kutsuttiin ”saraseenien valtakunnaksi”. Ristiretkien aikana 1000-luvulta alkaen saraseenien kanssa jouduttiin entistä enemmän tekemisiin, mutta tämäkään ei johtanut tiedon lisääntymiseen islamista tai arabeista, vaan nimitys "saraseeni" säilyi  eikä tietämys islamista ainakaan heti lisääntynyt. 

”Saraseeni” ei ollut sellaisiksi nimettyjen kansojen itse käyttämä nimi, ja sanan yli tuhat vuotta kestänyt käyttö todisti Lähi-idän olojen heikosta tuntemuksesta. Vasta valistusaikana käsite vaihdettiin ”arabiksi”. Keskiajalla ”saraseeni” tarkoitti joko arabeja tai muslimeja tai molempia. Osmanien valtakunnan laajentuessa  muslimeihin alettiin saraseenien asemesta viitata vähitellen sanalla ”turkkilainen”. Espanjassa sana ”saraseeni” alkoi korvautua nimityksellä ”mauri”. Lähi-itään suuntautuneen matkailun myötä alettiin vähitellen puhua myös ”arabeista”. Sana seurasi aluksi Lähi-idässä yleistä pejoratiivista käyttöä, missä arabilla tarkoitettiin beduiinipaimentolaista tai maantierosvoa.

## Katso myös

* Al-Andalus 
* Arabit
* Islam

## Lähteet
* H. F. Ullman, Geoffrey Wawro: Historiallinen Atlas, s. 122.

### Viitteet

## Aiheesta muualla
Paritus

**Paritus** on taloudellisen hyödyn hankkimista toisten tarjoamia seksuaalipalveluja hyödyntämällä. Paritusta voi olla asunnon tietoinen vuokraaminen prostituution harjoittamista varten, ylikorkean vuokran pyytäminen seksuaalipalveluita myyvältä henkilöltä, asiakkaiden välittäminen prostituoidulle tai tämän seksipalveluista ilmoittelu korvausta vastaan, suojelurahojen periminen, tai toisen vietteleminen tai painostaminen prostituutioon omassa hyötymistarkoituksessa. Omien seksuaalipalvelujen myyminen ei ole paritusta.

Parituksen vanhin muoto on ihmiskauppa, jossa parittajat ostivat naisia heidän aviomiehiltään tai vanhemmiltaan prostituutiota varten. Tämän kaltainen paritus on yleisintä köyhien ja esiteollistuneiden yhteiskuntien maaseudulla. Tilastojen mukaan 80 − 95&nbsp;% prostituutiosta on parittajien hallinnassa.

## Laillisuus
Paritus on laitonta useimmissa valtioissa. Kansainväliset sopimukset kieltävät yksiselitteisesti alaikäisten parittamisen, mutta tulkinnat aikuisten parituksesta vaihtelevat. Yhden tulkinnan mukaan vain ihmiskauppa on kiellettyä ja kansainväliset sopimukset sallivat järjestäytyneen laillisen prostituution, kun taas toisen tulkinnan mukaan kaikenlainen prostituutio on kiellettyä.

## Paritus Suomessa

Suomen rikoslaissa parituksella tarkoitetaan bordelleja ja sellaista seksipalveluiden markkinointia ja organisointia, josta hyötyy useampi kuin yksi henkilö. Tutkimusten mukaan paritusrikollisuudessa prostituoitujen hyväksikäytön muodot ja vakavuus vaihtelevat suuresti järjestetystä asunnosta perittävästä pienestä päivävuokrasta aina lähes seksiorjuuteen asti. Fyysinen väkivalta parittajan taholta on kuitenkin ilmeisesti verrattain harvinaista. Poliisi on paljastanut Suomessa 2000-luvulla useita laajoja paritusjuttuja. Lähes kaikissa jäljet johtavat päätekijöiden osalta Venäjälle ja Viroon. Niin sanottu "turistiviisumiprostituutio" ja siten myös paritusrikollisuus on kuitenkin huomattavasti vähentynyt Suomessa viime vuosina muun muassa Viron EU-jäsenyyden myötä, joka on mahdollistanut prostituoitujen toimimisen aikaisempaa itsenäisemmin ja ilman avun tarvetta.

## Paritus Virossa
Viron parituksen kysynnän kasvu johtui hotelli Virun rakennustyömaan suomalaismiehistä. Paritus alkoi kukoistaa Virossa 1970-luvun alussa. Talouselämä-lehden mukaan Viron prostituutiolainsäädäntö on lepsua. Ostaminen ei ole Virossa rikos. Parituksen tuomiot ovat ehdollista vankeutta ja sakkoja keskimäärin alle 1000 euroa. Idästä tuodaan seksityöntekijöitä vapaaehtoisesti ja pakolla. Tallinnassa prostituoituja on 1500 ja Virossa 3000. Se on kolme kertaa enemmän kuin Suomessa. Vuoden 2000 paikkeilla prostituutiossa pyöri 65 miljoonaa euroa vuodessa. Viron keskusrikospoliisin mukaan Virossa on viisi suurta rikollisryhmää, joista jokainen toimii prostituutiossa: neljä venäjänkielistä ja yksi vironkielinen ryhmä.

## Lähteet
Kalevi Hämäläinen

**Kalevi Nikolai Hämäläinen** (13. joulukuuta 1932 Juva – 10. tammikuuta 2005 Juva) oli suomalainen maastohiihtäjä. Hän edusti urallaan Juvan Urheilijoita, Evon Metsäpoikia ja Sulkavan Urheilijat-41:tä. Hän hiihti Squaw Valleyssa 1960 50 kilometrin olympiavoittoon. Hän lähti numerolla 1 ja tuli maaliin ensimmäisenä.

## Elämäkerta

Hämäläinen teki läpimurtonsa saavuttaessaan 15&nbsp;kilometrin SM-hopeaa 1956. Saman vuoden Cortina d'Ampezzon olympialaisissa hän sijoittui 30&nbsp;kilometrillä 20:nneksi. Lahden MM-kilpailuissa 1958 hän starttasi 30&nbsp;kilometrille numerolla yhdeksän. Hän johti jo kahdeksan kilometrin väliajoissa ja voitti kilpailun lopulta 12,2 sekunnin erolla Pavel Koltšiniin. Hän saavutti lisäksi pronssia viestissä, oli seitsemäs 50 kilometrillä ja kymmenes 15 kilometrillä.

Squaw Valleyn olympialaisissa 1960 Hämäläinen sijoittui 30 kilometrillä 12:nneksi. Hän johti 50 kilometrin kilpailua 15 kilometrin väliajoista lähtien ja voitti kultaa lopulta 20,4 sekunnin erolla Veikko Hakuliseen. Zakopanen MM-kilpailuissa 1962 Hämäläinen saavutti 50 kilometrillä pronssia. Hän hävisi hopean 3,7 sekunnilla Assar Rönnlundille ja kukisti neljänneksi sijoittuneen Arto Tiaisen 0,7 sekunnilla. Innsbruckin olympialaisissa 1964 Hämäläinen johti 50 kilometrin kilpailua vielä 35 kilometrin kohdalla, mutta putosi lopulta 16:nneksi.

Kalevi Hämäläinen oli hiihtäjä, joka ajoitti huippukuntonsa aina arvokisoihin. Hän aikoi Grenoblen olympialaisiin tähdätä viimeisen kerran huippukuntonsa, mutta hänet jätettiin ulos kisoista. Kansa raivostui päätöksestä. Kalevi Hämäläinen sai postilaatikkoonsa kirjalahjan, jossa luki: *Metsäteknikko Kalevi Hämäläinen, Juvan Urheilijat. Teitä ei taaskaan kohdeltu valinnoissa oikeudenmukaisesti. Parhain terveisin, 22.1.1968, Urho Kekkonen.* 

Georg Grotenfeltin elokuva  *Kalevi – kunnianosoitus kultamitalihiihtäjälle* (2002) kertoo Kalevi Hämäläisestä. Vuonna 2010 paljastettiin Juvalla Kalevi Hämäläisen hiihtäjäpatsas. Paljastustilaisuudessa oli mukana muun muassa Juha Mieto. Helmikuussa 2017 hänet valittiin Hiihtomuseon pohjoismaisten hiihtolajien kunniagalleriaan.

## Saavutukset

* 30 km MM-kulta ja viestin MM-pronssi, *[[Hiihdon maailmanmestaruuskilpailut 1958|Lahti 1958]]* 
* 50 km olympia- ja MM-kulta, *[[Talviolympialaiset 1960|Squaw Valley 1960]]*
* 50 km MM-pronssi, *[[Hiihdon maailmanmestaruuskilpailut 1962|Zakopane 1962]]*
* SM-kultaa 30 kilometrillä 1962, 50 kilometrillä 1961 ja 1964,
* SM-hopeaa 15 kilometrillä 1956, 50 kilometrillä 1965 ja 3x10 kilometrillä 1967
* SM-pronssia 30 kilometrillä 1963 ja 3x10 kilometrillä 1965
* Salpausselän voitto 15 kilometrillä 1956 sekä 50 kilometrillä 1964 ja 1966.

## Palkinnot

* Urheilun Kuva-Aitan vuoden 1958 Hopeahaarikka-palkinto "Urheiluteko, jota Suomi ei unohda",
* Suomen Urheilulehden kultamitali vuonna 1960,
* Pro Urheilu -rahapalkinto vuonna 2001 tunnustuksena merkittävästä urheilu-urasta.

## Lähteet

## Aiheesta muualla
* Kalevi Hämäläisen muistokirjoitus Helsingin Sanomissa
* Kalevi Hämäläinen YLEn Elävässä arkistossa
*
Hyökyaalto

**Hyökyaalto** on hyökyvä aalto, hyöky. Hyökyaaltona pidetään aaltoa, jonka korkeus on vähintään kaksi kertaa säätilassa vallitseva merkitsevä aallonkorkeus. Tietyssä tilanteessa syntyvästä hyökyaallosta käytetään nimitystä **roistoaalto**.

Aaltoja muodostava tuulen ja merenpinnan välinen prosessi johtaa kaikenkokoisten aaltojen syntymiseen, pienistä vedenpinnan rypyistä todella suuriin aaltoihin. Siksi on kehitetty merkitsevän aallonkorkeuden käsite. Todella suurten aaltojen syntymisen todennäköisyys normaalissa aallokonmuodostumisprosessissa on pieni mutta olemassa.

Aaltojen kasvua kuvaavan epälineaarisen Schrödingerin yhtälön analyyttinen ratkaisu, Peregrinen solitoni, on johdettu vuonna 1983. Se selittää, miten tyynen merenpinnan keskellä voi syntyä hyvin korkea aalto, roistoaalto, jonka kaltaisten oletetaan aiheuttaneen lukuisia merionnettomuuksia. Nämä aallot häviävät syntypaikallaan yhtä nopeasti kuin ilmestyivätkin. Sitä tukevia mittauksia on tehty optiikan puolella.

Suurimmat yksittäiset aallot voivat olla noin kaksi kertaa merkitsevän aallonkorkeuden verran. 

Itämerellä on mitattu 14 metrin aalto vuonna 2004. Tätä korkeammat aallot ovat valtamerilläkin harvinaisia.

Erityisen suuria aaltoja voivat muodostaa positiivinen interferenssi kahden eri suunnasta tulevan aaltokuvion kohdatessa tai aaltoenergian kohdentuminen esimerkiksi merivirtojen kohtauspisteessä. Myös matalikolla voi olla samanlainen aaltoja vahvistava vaikutus kuin merivirtojen kohtaamisella.

Tsunamiksi kutsutaan maanjäristyksen aiheuttamaa sarjallista hyökyaaltoa, jonka aallonkorkeus nousee, kun se osuu rantaan.

## Katso myös
*Myrskyvuoksi

## Lähteet

## Aiheesta muualla

*
Tanganjika

**Tanganjika** oli Itä-Afrikassa sijainnut Kansainyhteisöön kuulunut valtio. Se oli nimetty Tanganjikajärven mukaan, joka muodosti maan läntisen rajan. Vuonna 1964 se yhdistyi Sansibarin saaren kanssa, jolloin ne muodostivat yhdessä Tansanian.

Tanganjika-nimi oli ensimmäisenä käytössä muodossa *Mandated Territory of Tanganyika*. Tämä muodostettiin brittien ensimmäisessä maailmansodassa saksalaisilta valtaamasta siirtomaa-alueesta. Kansainliiton päätöksellä vuonna 1922 alue siirtyi brittien hallintaan mandaattialueena.

Vuonna 1946 Yhdistyneet kansakunnat (YK) otti alueen valvontaansa; britit hallitsivat sitä yhä Yhdistyneiden kansakuntien huoltohallintoalueena. Tanganjika itsenäistyi 9. joulukuuta 1961 ja Tanganjikan tasavalta muodostettiin seuraavana vuonna 9. kesäkuuta 1962.

## Lähteet

## Aiheesta muualla
Tanganjikajärvi

**Tanganjikajärvi** on suuri järvi Itä-Afrikan hautavajoamassa. Se on pinta-alaltaan Afrikan toiseksi suurin järvi ja maanosan syvin järvi.

Tanganjikajärven pinta-ala on 32&nbsp;000&nbsp;km², pituus yli 670 kilometriä ja syvin kohta 1&nbsp;471 metriä. Tanganjikajärvi on luonnonoloiltaan ja biologialtaan ainutlaatuinen. Sen arvioidaan olevan maailman toiseksi vanhin järvi Baikaljärven jälkeen.

Eurooppalaiset tutkimusmatkailijat Richard Francis Burton ja John Speke löysivät järven helmikuussa 1858 etsiessään Niilin alkulähdettä.

Järvi jakautuu neljän valtion alueelle: Burundin, Kongon demokraattisen tasavallan, Sambian ja Tansanian. Tanganjikajärvi on tärkeä vesireitti ja kalastusallas. Järven talouden piiriin kuuluu yli 20&nbsp;miljoonaa ihmistä. Sillä toimii noin 40&nbsp;000 kalastajaa ja vuotuinen kalansaalis on ollut 150&nbsp;000 tonnin luokkaa.

Tanganjikajärven kalakantoja ja kalastusta on tutkittu vuosina 1992–2001 FAO:n hankkeessa, jota oli toteuttamassa myös suomalaisia yliopistoja. Järven kalastus elättää suoraan tai välillisesti yli miljoona henkeä.

Järvessä elää kymmeniä endeemisiä kalalajeja, joista monia pidetään akvaariokaloina. Tällaiset kalat tarvitsevat erikoisakvaarion, koska niille pitää olla emäksistä ja kovaa vettä.


## Katso myös
* Tanganjikajärven biotooppiakvaario
* Seeprakotiloahven

## Lähteet

## Aiheesta muualla

* 
*
Shareware

**Shareware** on tietokoneohjelma, joka on ladattavissa ja käytettävissä maksuttomasti tietyin ehdoin tai rajoituksin. Tyypillisesti kyseessä on maksullisen ohjelman markkinoimiseksi tarjottava kokeiluversio, jota saa käyttää ilmaiseksi jonkin aikaa tai karsituin ominaisuuksin (esimerkiksi tallennusmahdollisuuksia on rajoitettu tai ohjelman käynnistymistä joutuu odottamaan tavanomaista kauemmin). Jos käyttöä halutaan jatkaa kokeiluajan jälkeen tai ottaa käyttöön kaikki ominaisuudet, ohjelma on rekisteröitävä esimerkiksi maksullisella avainkoodilla. Kaikissa shareware-ohjelmissa ei ole teknisiä rajoitteita, vaan ilmaiskäytön rajat asetetaan vain lisenssiehdoissa. Ohjelma voi myös muistutella käyttäjää siitä, että kyseessä on kokeiluversio, joka pitäisi rekisteröidä. Tällöin kyseessä on sharewaren alatyyppi nagware.

Sharewaren suomenkieliseksi vastineeksi on tarjottu termejä *maksullinen julkisohjelma* ja *osuusohjelma*.

## Katso myös
* Ilmaisohjelma
* Vapaa ohjelmisto
* Public domain -ohjelmisto

## Lähteet
* MOT: Tietotekniikan liiton ATK-sanakirja 5.0 (Tietotekniikan liitto ry:n sanastotoimikunta)

### Viitteet

## Aiheesta muualla
Robotit

**Robotit** (alkuperäinen englanninkielinen teos *I, Robot*) on Isaac Asimovin vuonna 1950 ensi kertaa julkaistu scifi-novellikokoelma. Novellit ovat itsenäisiä tarinoita, mutta liittyvät ihmisten, robottien ja moraalin teemoihin. Tarinoissa esiintyy myös ensi kertaa Asimovin luomat Robotiikan kolme pääsääntöä.

*I, Robotin* novellit julkaistiin yhdessä *Rest of the Robots* -kokoelman (1964) kanssa vuonna 1982 nimellä *The Complete Robot*. Vuonna 1985 tästä ilmestyi lyhennetty suomennos nimellä *Robotit* (Kirjayhtymä 1985). Kokoelmassa ollut *Kaksisataavuotias ihminen* voitti pitkän novellin Hugo- ja Nebula-palkinnon.

Se sisälsi novellit:
* Sally (*Sally*, 1953) 
* Jonain päivänä (*Someday*, 1956) 
* Rotuerottelija (*Segregationist*, 1967) 
* Robbie (*Robbie*, 1940) 
* Liittykäämme yhteen (*Let’s Get Together*, 1957) 
* Peilikuva (*Mirror Image*, 1972) 
* Välikohtaus kolmesataavuotisjuhlissa (*The Tercentenary Incident*, 1976) 
* Senkin valehtelija! (*Liar!*, 1941) 
* Tyytyväisyys taataan (*Satisfaction Guaranteed*, 1951) 
* ...että pidät hänestä huolen (*...That Thou Art Mindful of Him*, 1974) 
* Kaksisataavuotias ihminen (*The Bicentennial Man*, 1976) 

## Vastaanotto
Toni Jerrman kirjoitti *[[Tähtivaeltaja]]*-lehden 4/1985 arvostelussa, että *Robotit*-kokoelman ja sen alkuteoksen tarinat ovat järkyttävän yksinkertaisia. Mukana on vain pari siedettävää tarinaa. Jerrmanin mukaan novelleissa ei ole hitustakaan uusia ajatuksia. Pulp-lehdistön aikaan tarinat saattoivat olla kovia, mutta nykylukijalle Asimovin novelleilla ei ole mitään annettavaa.

*[[Portti (lehti)|Portti]]*-lehden arvostelija Johanna Sinisalon mukaan kokoelma on tyhjänpäiväinen. Kirjailija jakaa roboteilleen kiusallisesti inhimillisiä piirteitä. Käytännöllisin robotti ei tosiasiassa olisi muodoltaan ja käyttäytymiskaavaltaan ihmisen kopio. Sinisalosta tuntuu kuin kirjailija olisi halunnut luoda uuden rodun, ”johon voi sitten voidaan suhtautua huvittuneen suvaitsevasti tai jopa kiintymyksellä (jos ollaan tarpeeksi vapaamielisiä) tai jota voi vapaasti vihata, alistaa ja pelätä”. Kertomusten juonet ovat ennalta-arvattavia ja henkilöt latteita. 

Antti Oikarinen kirjoitti teoksessa *Ulkomaisia tieteiskirjailijoita 1*, että Asimovin robottinovellit ovat hämmästyttävän tylsiä, puisevia ja ennalta-arvattavia.

## Lähteet

## Aiheesta muualla
* Thomas M. Wagner: http://www.sfreviews.net/irobot.html I, Robot]. SF Reviews.net 1998. 
* Nicholas Whyte: ”The Bicentennial Man” by Isaac Asimov.
666

## Tapahtumia
* Vastavihitty Yorkin arkkipiispa Wilfrid palaa Ranskasta.

## Syntyneitä
*

## Kuolleita
* Yeon Gaesomun, korealainen generalissimo (s. 603)
* Konstantinopolin patriarkka Pietari
Andamaanit ja Nikobaarit

**Andamaanit ja Nikobaarit** on Intian territorio Bengalinlahden eteläosassa Intian valtameressä. Alue muodostuu 321 saaresta. 10. leveyspiiri erottaa saaret toisistaan: Andamaanit ovat sen pohjoispuolella ja Nikobaarit eteläpuolella. Alueen pääkaupunki on Port Blair. 

Alueen pinta-ala on 8&nbsp;293 km² ja asukkaita on noin 380&nbsp;000. Pääkielet ovat paikallisten heimokielten lisäksi hindi, tamil ja bengali. 

Andamaanit-nimen arvellaan liittyvän sanskriitin sanaan *Hanumant*, joka on apinakuninkaan neuvonantaja Ramayanassa. Sana nikobaari tulee tamilin alastonta tarkoittavasta sanasta, josta on johdettu *nakkavaram* (alastomien maa).

Brittiläisessä Intiassa muun muassa intialaisia itsenäisyysliikkeen jäseniä lähetettiin Andamaaneille ja Nikobaareille sisäiseen karkotukseen.

Andamaanien saariryhmän suurin saari on Suur-Andamaani (*Great Andaman*).

Saarilla on trooppinen ilmasto, monsuuni tuo sadekaudet touko-syyskuussa ja marras-joulukuussa. Kasvillisuus on rehevää sademetsää. Puutavara sekä kookos- ja aruca-pähkinät ovat vientituotteita, myös kalastus on merkittävä elinkeino. Valkoiset korallihiekkarannat ja huojuvat palmut ovat tehneet saarista houkuttelevan lomakohteen.

## Luonnonkatastrofeja alueella
Saaret kärsivät pahoin joulukuun 2004 tsunamista, jonka aiheutti Intian valtameren alla tapahtunut 9,1 Richterin maanjäristys.

## Väestö
Andamaaneilla on kymmenen muinaista heimoa, joista Bon heimo sammui vuonna 2010, kun bo-kielen viimeinen puhuja kuoli. Heimo eli Andamaaneilla arviolta jopa 65&nbsp;000 vuoden ajan.

Pohjois-Sentinelin saarella elää eristynyt metsästäjä-keräilijäheimo.

## Lähteet

## Aiheesta muualla
Sid Meier

**Sid Meier** (s. 24. helmikuuta 1954 Sarnia, Ontario) on tunnettu pelisuunnittelija ja ohjelmoija, joka tunnetaan parhaiten *[[Civilization (pelisarja)|Civilization]]*-pelisarjan luojana. Hän on suunnitellut sekä myynnillä että kriitikoiden arviolla mitaten useita historian menestyneimmistä videopeleistä ja saanut työstään useita kunnianosoituksia.

## Ura
Sid Meier perusti ”Wild Bill” Stealeyn kanssa Microprosen vuonna 1982. 1980-luvulla Meier suunnitteli Microproselle etenkin sotasimulaatiopelejä. Parhaiten hänet tunnetaan vuonna 1991 julkaistusta *[[Civilization]]ista*. Meier lähti Microproselta 1996 ja perusti Jeff Briggsin kanssa Firaxis Gamesin. Nykyään Firaxis tekee strategiapelejä.

Vuonna 1999 Meierista tuli Shigeru Miyamoton jälkeen toinen Academy of Interactive Arts and Sciences’ Hall of Fameen hyväksytty jäsen.

Meier on naimisissa ja asuu lastensa ja vaimonsa kanssa Hunt Valleyssä, Marylandissa.

## Lainauksia
* ”*Peli on sarja mahtavia valintoja.*”

## Pelit
* *[[Spitfire Ace]]* (1984)
* *[[NATO Commander]]* (1984)
* *[[Solo Flight]]* (1984)
* *[[Kennery Approach]]* (1985)
* *[[F-15 Strike Eagle]]* (1985) – ensimmäisiä taistelulentosimulaattoreita
* *[[Silent Service]]* (1985) – toiseen maailmansotaan sijoittuva sukellusvenesimulaattori
* *[[Sid Meier’s Pirates!|Pirates!]]* (1987)
* *[[F-19 Stealth Fighter]]* (1988)
* *[[F-15 Strike Eagle II]]* (1989)
* *[[Covert Action (videopeli)|Covert Action]]* (1990)
* *[[Railroad Tycoon]]* (1990) – taloussimulaattoripeli, joka sijoittuu rautateiden varhaisvaiheeseen Yhdysvalloissa ja Euroopassa, jolloin kilpailu rautatieyhtiöiden välillä oli todella rajua
* *[[Civilization]]* (1991) – Meierin toistaiseksi menestynein peli. Se on saanut monta jatko-osaa ja myynyt yli viisi miljoonaa kappaletta.
* *[[Pirates! Gold]]* (1993)
* *[[Colonization]]* (1994)
* *[[Civilization II]]* (1996) – suunnittelija Brian Reynolds
* *[[Sid Meier’s Gettysburg]]* (1997)
* *[[Sid Meier’s Alpha Centauri|Alpha Centauri]]* (1999) – tulevaisuuden sijoittuva *Civilizationin* spin-off
* *[[Civilization III]]* (2001) – suunnittelija Jeff Briggs)
* *[[SimGolf]]* (2002)
* *[[Sid Meier’s Pirates!]]* (2004)
* *[[Civilization IV]]* (2005) – suunnittelija Soren Johnson)
** *[[Civilization IV: Warlords]] (2006)
** *Civilization IV: Beyond the Sword* (2007)
** *Civilization Revolution* (2008)
** *Civilization IV: Colonization* (2008)
* ** (2006)
* *Sid Meier’s Railroads* (2006)
* *Civilization V* (2010)
* *Civilization: Beyond Earth* (2014)
* *Civilization VI* (2016)
* [[Civilization VII]] (2025)

== Kirjat ==

* Sid Meier: *Sid Meier's Memoir!: A Life in Computer Games.'' W. W. Norton & Company, 2020. 

## Lähteet

## Aiheesta muualla

* The Sid Meier Legacy  
* Profiili MobyGamesissä 
* Firaxis
Emppu Vuorinen

**Erno Matti Juhani ”Emppu” Vuorinen** (s. 24. kesäkuuta 1978 Kitee) on suomalainen muusikko, joka on Nightwish- ja Brother Firetribe -yhtyeiden kitaristi.

## Ura
Vuorinen aloitti musiikkiharrastuksen 10-vuotiaana kitaralla. Musiikinopettajansa Plamen Dimovin oppien lisäksi hän opiskeli kitaransoittoa pääasiassa itsenäisesti ja soitti muutamissa yhtyeissä.

Nattvindens Gråtin keikalla Vuorinen päätyi yhtyeen keikkakitaristiksi ja tapasi Tuomas Holopaisen. Holopainen pyysi Vuorista mukaan suunnittelemaansa projektibändiin, jonka laulajaksi Holopainen pyysi Tarja Turusta. Nightwish sai alkunsa akustisena projektina. Yhtye vaihtoi pian suuntauksensa metallimusiikiksi, koska yhtyeen miespuolisia jäseniä tyylilaji miellytti.

Vuonna 2002 Vuorinen ystävineen perusti Brother Firetribe -yhtyeen. Vuorinen soitti myös Altaria-yhtyeessä, josta hän lähti vuonna 2004. Hän on soittanut myös Darkwoods My Betrothed -yhtyeessä. Vuorinen on tehnyt mainosmusiikkia televisioon ja radioon, ja esimerkiksi MTV3:n *[[Hockey Night]]* -ohjelman tunnusmusiikki on hänen säveltämänsä . Vuoden 2007 *[[Guitar Heroes]]* -albumilla on Vuorisen säveltämä ja soittama kappale "Ulterior Motive".

Vuorinen harrasti judoa 9-vuotiaasta lähes 20-vuotiaaksi. Hän saavutti kaksi nuorten Suomen-mestaruutta ja Pohjoismaiden-mestaruuskilpailujen pronssia.

Vuorisen mukaan nuorempana oli enemmän tarve esitellä taitojaan, mutta se on vähentynyt. Hän on myös jättänyt enemmän vastuuta kappaleiden teosta Holopaiselle.

Vuorinen jättäytyi pois Brother Firetribesta vuonna 2020 ajanpuutteen vuoksi. Hän soitti vielä kahdella kappaleella albumilla *[[Feel the Burn]]*, jonka työstäminen alkoi kun hän oli vielä yhtyeessä.

Vuorisella ja Tero Kinnusella on Keravalla äänitysstudio. Vuorinen ja Marco Hietala saivat Keravalta kulttuuripalkinnon vuonna 2007.

## Soittimet
Vuorinen käytti aikaisempien Nightwish-albumien aikana pääasiassa Washburnin CS-780-kitaroita, mutta siirtyi sittemmin käyttämään ESP:n custom-valmisteisia EV-nimikkokitaroita, joita ovat seuraavat mallit:

* ESP Horizon EV-1 (violetti)
* ESP Horizon EV-1 (valkoinen)
* ESP Horizon EV-2 (punainen tyttö)
* ESP Horizon EV-2 (vihreä tyttö)
* ESP Horizon EV-3 (Imaginaerum)
* ESP Horizon EV-3 (Emblem)

Vuorinen omistaa myös yhden Suomessa valmistetun  Ruokangas custom kitaran.

## Diskografia
### Nightwish

* 
* 
* 
* 
* 
* 
* 
* 
* 
* 

### Darkwoods My Betrothed
* 

### Altaria
* 

### Brother Firetribe
* 
* 
* 
* 

## Lähteet
* Ollila, Marko: *Nightwish*, s. 35–39 ja 364. Helsinki: Like, 2006. .

### Viitteet

## Aiheesta muualla

* 
*
Orkla Confectionery & Snacks

**Orkla Confectionery & Snacks** on norjalaiseen Orkla-konserniin kuuluva välipalaruokia ja makeisia valmistava yhtiö, joka toimii Pohjoismaissa sekä Baltian maissa.

Norjassa yhtiöön kuuluvat KiMs, Nidar ja Sætre, Ruotsissa OLW ja Göteborgs Kex. Lisäksi Kalev, Latfood ja KiMs Denmark ovat osa yhtiötä.

## Katso myös
* Orkla Suomi

## Lähteet

## Aiheesta muualla
* www.orklacs.fi
* Orkla Confectionery & Snacks 
* J. Pettersson: *Från knölar i marken till miljoner på banken. Chips - ett åländskt industriellt företagsbygge.* Mariehamn 2008.
Tamil Nadu

**Tamil Nadu** (, ’Tamilien maa’) on Intian osavaltio maan eteläkärjessä. Osavaltion kaakkoispuolella sijaitsee Sri Lanka, jossa on huomattava tamilivähemmistö.

Osavaltion pinta-ala on 130&nbsp;060&nbsp;km² ja sen asukasluku oli 72&nbsp;147&nbsp;030 vuonna 2011.

## Maantiede
Tamil Nadu ulottuu Intian eteläkärkeen, ja sen itä- ja eteläpuolella on Intian valtameri. Läntinen naapuri on Keralan osavaltio, luoteessa on Karnataka ja pohjoisessa Andhra Pradesh.

Suurimmat joet ovat Kaveri, Ponnaiyar, Palar, Vaigai ja Tambraparni.

Tamil Nadun suurin kaupunki on sen pääkaupunki Chennai. Muita suuria väestökeskittymiä ovat Coimbatore ja Madurai.

Osavaltiossa on kolme Unescon maailmanperintökohdetta: Cholan elävät temppelit, Mahabalipuramin monumentit ja Nilgiri Mountain Railway.

## Historia
Tamil Nadun historia alkaa kolmesta tamilien kuningaskunnasta: Chera, Chola ja Pandya. Ne loivat ulkomaansuhteita ja kävivät laajalla alueella kauppaa jo länsimaisen ajanlaskun alkamisen aikoihin. 600-luvulta 900-luvulle alueella käytiin monia sotia. Samaan aikaan hindulaisuus nousi johtavaksi uskonnoksi.

Tamil Nadun siirtomaakauden aloitti Englannin Itä-Intian kauppakomppania. Intian itsenäistyessä Madrasin osavaltion rajat määritettiin kielellisten rajojen mukaan: Madrasin osavaltion nimi muutettiin Tamil Naduksi vuonna 1969.

## Väestö
Tamil Nadun asukasluku oli Intian vuoden 2011 väestönlaskennan mukaan runsaat 72 miljoonaa. Vuoden 2001 vastaavassa laskennassa asukasluku oli 62 miljoonaa ja ennuste vuodelle 2019 on 82 miljoonaa.

Vuonna 2011 väestöstä 80&nbsp;% oli lukutaitoisia. Hinduja oli 87,58&nbsp;%, kristittyjä 6,12&nbsp;% ja muslimeita 5,86&nbsp;%.

## Koulutus
Vuonna 2008 osavaltiossa toimi 40 yliopistoa ja 444 opistoa.

Tamil Nadulla on pitkät perinteet tekniikan alan koulutuksessa: ensimmäinen alan oppilaitos valmistui vuonna 1794. Lukuvuonna 2006–2007 teknisiä kouluja ja opistoja toimi yhteensä 248. Osavaltion oppilaitoksista valmistuu vuosittain noin 100&nbsp;000 insinööriä.

Noin 98&nbsp;prosenttia 6–11-vuotiaista kävi koulua vuonna 2005–2006. Monet oppilaat lopettavat kuitenkin koulunsa varhain: 14–16-vuotiaista tytöistä koulussa on enää 75&nbsp;% ja pojista 79&nbsp;%, ja seuraavassa ikäluokassa (16–18-vuotiaat) tytöistä käy koulua 46&nbsp;% ja pojista 41&nbsp;%.

## Galleria

Kuva:Mamallapuram, Shore Temple, India.jpg|Shore Temple Mahabalipuramissa
Kuva:Kodaikanal.jpg|Kodaikanal, tunnettu turistikohde Tamil Nadussa
Kuva:Nagercoil_paddy_fields.jpg|Riisipeltoja lähellä Nagerkoviliä


## Lähteet

## Aiheesta muualla
Andhra Pradesh

**Andhra Pradesh** (, ) on Intian osavaltio maan eteläosassa. Se rajoittuu idässä Bengalinlahteen. 

2. kesäkuuta 2014 osasta Andhra Pradeshia muodostettiin uusi osavaltio nimeltä Telangana.

## Maantiede
Andhra Pradeshin pääkaupunki on Amaravati. Muita merkittäviä kaupunkeja ovat satamakaupunki Visakhapatnam, kauppapaikka Vijayawada ja pyhiinvaeltajien suosima Tirupati. Vuodesta 2014 Hyderabad kuuluu Telanganaan. On sovittu, että se jatkaa osavaltioiden yhteisenä pääkaupunkina 10 vuoden siirtymäkauden ajan.

## Hallinnollinen jako

Andhra Pradesh jakautuu 13 piirikuntaan, jotka ovat Anantapur, Chittoor, Guntur, Itä-Godavari, Krishna, Kurnool, Länsi-Godavari, Prakasam, Srikakulam, Sri Potti Sriramulu Nellore, Visakhapatnam, Vizianagaram ja .

## Väestö
Vuonna 2011 osavaltion asukasluku oli 84&nbsp;665&nbsp;533 ja pinta-ala oli 275&nbsp;045&nbsp;km². (Tämä oli ennen noin 35 miljoonan asukkaan Telanganan irtautumista). Osavaltion jakautumisen jälkeen väkiluku on yli 50 miljoonaa ja pinta-ala noin 160&nbsp;000&nbsp;km².

Virallinen kieli on telugu. Noin 21&nbsp;% asukkaista on kastittomia (dalit). Vuoden 1991 tilaston mukaan lukutaitoisia oli vain 37,4&nbsp;% asukkaista, mikä on vähän verrattuna Intian keskiarvoon 52,1&nbsp;%.

## Talous
Krishna- ja Godavari-joet tuovat kasteluvettä laajoille riisipelloille. Maanviljelys onkin osavaltion pääelinkeino, joka elättää 70&nbsp;% väestöstä ja tuottaa 36,2&nbsp;% tuloista.

## Katso myös
* Intian valtameren maanjäristys 2004

## Lähteet

## Aiheesta muualla
Phi Phi -saaret

**Phi Phi -saaret** () sijaitsevat Thaimaassa, Phuketin saaren ja mantereen välissä. Ne kuuluvat Krabin provinssiin.

Ko Phi Phi Don on saarista suurin ja on niistä ainoa, jossa on vakituista asutusta. Ko Phi Phi Lee, joka on toiseksi suurin saarista, on suosittu uimarantakohde. Saarella kuvattiin osittain Leonardo DiCaprion tähdittämä elokuva *[[The Beach]]*. Neljä muuta, pienempää saarta, ovat nimiltään Bida Nok, Bida Nai, Koh Yung/Mosquito Island ja Koh Maiphai/Bamboo Island. The Beach -elokuvasta tuttu Maya Bayn ranta suljettiin turisteilta syksyllä 2018 toistaiseksi, jotta sen ekosysteemi koralliriuttoineen saa aikaa korjautua turismin ja ilmastonmuutoksen aiheuttamista rasituksista.

Ko Phi Phi on palaamassa sen vuoden 2004 Intian valtameren maanjäristyksen aiheuttamaa tsunamia edeltäneeseen asemaansa Thaimaan Shangrilana, nautiskelijoiden paratiisina.

Phi Phille pääsee pienlaivoilla joko Phuketista, tai Krabin Ao Nangista - molemmat ovat yhden - kahden tunnin kestoisia laivamatkoja. Phuketista Phi Phille on noin 48 kilometriä ja Krabilta noin 42 kilometriä.

Phi Phi Donilla sijaitsee saarten alkuperäinen muslimi-kalastuskylä, Baan Tonsai, jonka keskustan ovat nielaisseet alati laajenevat bungalovikeskukset, kahvilat ja hotellit.

Phi Phillä ei ole ajoneuvoja ja siksi siellä ei ole myöskään varsinaisia teitä, ainoastaan polkuja.

Alueen ilmasto on trooppinen - siellä on vain kaksi vuodenaikaa, kuuma kausi tammikuusta huhtikuuhun ja sadekausi toukokuusta joulukuuhun.

## Lähteet

## Aiheesta muualla
Puducherry

**Puducherry** (, , , ; vuoteen 2006 **Pondicherry**) on liittovaltion alue Etelä-Intiassa. Sen pinta-ala on 492 neliökilometriä ja väkiluku vuoden 2011 väestönlaskennan mukaan 1 247 953. Alueen pääkaupunki on Puducherry, joka tunnettiin aiemmin myös nimellä Pondicherry.

## Historia
Puducherryn perusti entisellä Pondicherry-nimellä Ranskan Itä-Intian kauppakomppania vuonna 1674. Pondicherry oli Ranskan siirtomaa-alue vuoteen 1761, jolloin se siirtyi brittien haltuun, mutta oli sen jälkeen vuoroin kummankin maan hallussa. Ranskalle se kuului vuodet 1850–1954, jolloin se siirtyi Intian hallintaan. Liittovaltion alue siitä tuli vuonna 1963. Alueen nykyinen pääkaupunki Puducherry (ent. Pondicherry) oli myös ranskalaisten valtaajien päätukikohta.

## Väestö
Puducherryn asukkaat puhuvat tamilia, monet myös ranskaa ja englantia. Virallisia kieliä ovat myös telugu ja malajalam. Puducherry, joka tarkoittaa "uutta kylää", oli alkuperäinen tamilinkielinen nimi ennen kuin ranskalaiset muuttivat sen.

Puducherryn asukastiheys on Intian liittovaltion alueista kolmanneksi korkein. Asukkaita oli vuonna 2011 noin 1 247 953, joista 86,55 % olivat lukutaitoisia.
## Piirikunnat
*'''Puducherry''' (950 289 as, 2011)
Lukutaito: 85,44 %
*'''Mahé''' (41 816 as, 2011)
Lukutaito: 97,87 %
*'''Karaikal''' (200 222, 2011)
Lukutaito: 87,05 % 
*'''Yanam''' (55 626 as, 2011)
Lukutaito: 79,46 %

Puducherry on pohjoisin piirikunta ja siellä sijaitsee alueen pääkaupunki. Se on maalla Tamil Nadun enklaavi. 130 kilometriä etelämpänä myös Tamil Nadun ympäröimänä on Karaikalin piirikunta, josta hieman etelämpänä on Andhra Pradeshin enklaavi Yanam. Mahén piirikunta on Intian länsirannikolla ja se on maalla kokonaan Keralan ympäröimä.

## Lähteet

## Aiheesta muualla
Trincomalee

**Trincomalee** on satamakaupunki Sri Lankan koillisrannikolla. Se sijaitsee Sri Lankan tamilialueella. Vuoden 2012 väestölaskennan mukaan siellä on 48&nbsp;351 asukasta.

Portugalilaiset rakensivat linnoituksen Trincomaleehen vuonna 1624. Myöhemmin hollantilaiset, ranskalaiset ja lopulta britit ottivat alueen hallintaansa. 

Saksan radion ulkomaanpalvelun Deutsche Wellen releointiasema on lähettänyt Trincomaleesta vuodesta 1984.

## Lähteet

## Aiheesta muualla
Kooma

**Kooma** on syvän tajuttomuuden tila, jossa oleva henkilö ei tiedosta ympäristöään eikä reagoi minkäänlaisiin ulkoisiin ärsykkeisiin. Henkilöä ei voida myöskään herättää koomasta voimakkaillakaan ääni-, näkö-, tai kipuärsykkeillä. Syvässä koomassa potilas ei välttämättä pysty hengittämään, jolloin hänet voidaan pelastaa vain laittamalla hänet hengityskoneeseen.

Kooma voi aiheutua esimerkiksi voimakkaasta päähän kohdistuneesta iskusta (bilateraalinen vahinko aivoverkostoon), keskushermostollisesta sairaudesta tai neurologisesta vammasta. Muita mahdollisuuksia ovat aineenvaihdunnan sairaustilat, esimerkiksi kohonnut verensokeritaso diabeteksen yhteydessä. Potilas voidaan myös saattaa keinotekoiseen koomaan lääkkeiden avulla tarkoituksena aivokudoksen turvotuksen laskeminen, tai potilaan säästäminen äärimmäisiltä kiputiloilta.

## Seuraukset

Kooman seurauksena voi olla täydellinen paraneminen, mutta joissain tapauksissa myös kuolema. Potilas voi kooman aikana osoittaa hereillä olemisen merkkejä (liikettä tai jopa puhetta) hänen ollessaan silti koomassa. Kooman pituus voi vaihdella muutamasta tunnista aina useisiin vuosiin asti. Yleensä kooma kestää muutamasta päivästä muutamaan viikkoon.

Pisimpään koomassa oli yhdysvaltalainen Edwarda O’Bara, joka vaipui koomaan 16-vuotiaana ja oli siinä 42 vuotta, kunnes kuoli. Puolalainen rautatieläinen Jan Grzebski oli koomassa 19 vuotta vuosina 1988–2007, mutta toipui.

## Ennuste

Kooman jälkeen potilas voi toipua hiljalleen ja saavuttaa jälleen täyden fyysisen ja henkisen terveyden, kun taas jotkut tarvitsevat terapiaa, ja kaikki eivät palaudu koskaan täydellisesti. Koomasta voi myös siirtyä vegetatiiviseen tilaan, jolloin autonomiset elintoiminnot toimivat, mutta kognitiiviset aivotoiminnot eivät. Tässä tilassa hengitys toimii itsenäisesti, ja potilaalla on selkeät unirytmit toisin kuin koomassa. Potilas voi hereillä ollessaan reagoida kipuun ja liikkua, mutta liikkuminen ei ole tarkoituksenmukaista.

## Katso myös
* Glasgow’n kooma-asteikko
* Tajuttomuus
* Vegetatiivinen tila
* Minimaalisen tietoisuuden tila
* Aivokuolema

## Lähteet

* NINDS Coma and Persistent Vegetative State Information Page – http://www.ninds.nih.gov/disorders/coma/coma.htm 
* Coma – Overview – neurologychannel – http://www.neurologychannel.com/coma/index.shtml 

### Viitteet

## Aiheesta muualla
Almería

**Almería** on kaupunki Välimeren rannalla Andalusiassa, Kaakkois-Espanjassa. Se on samannimisen maakunnan pääkaupunki. Kaupungissa on 193&nbsp;000 asukasta (2015).

## Historiaa
Almería on saanut nimensä Al-Merayan linnoituksesta. Córdoban kalifi Abd ar-Rahman III perusti kaupungin vuonna 955 valtakuntansa satamakaupungiksi. Almería kärsi monista piirityksistä ristiretkien aikaan, mutta kristityt saivat sen hallintaansa vasta sen antauduttua Ferdinand ja Isabella Katolilaiselle 26. joulukuuta 1489.

Almería kärsi 1500-luvulla monista luonnonkatastrofeista, joista erityisesti vuoden 1522 maanjäristys tuhosi kaupunkia. Lisäksi barbareskimerirosvojen hyökkäykset olivat yleisiä ja jatkuivat 1700-luvun alkuun. Tämän jälkeen alueelta löytyi rikkaita rautaesiintymiä, joiden myötä kaupunkiin asettui ranskalaisia ja brittiläisiä yrityksiä.

Almeríassa alkoi 1950-luvulla uusi taloudellinen nousu turismin ja maatalouden ansiosta. Kaupungissa on elintarviketeollisuuden lisäksi metalli- ja kemianteollisuutta.

Almerían ilmasto on kuiva ja aurinkoinen. Maakunnassa sijaitsee Euroopan ainoa hiekka-aavikko sekä Cabo de Gata-Níjarin luonnonpuisto. Almeríassa on kuvattu yli 500 elokuvaa, muun muassa westernejä Desierto de Tabernasissa noin 30 km:n päässä Almeríasta, jossa sijaitsee lavastettu Villin lännen kaupunki.

## Kuvia


Flowers by the wall of Alcazaba of Almeria.jpg|Alcazaba de Almería on peräisin maurien ajalta.
Gardens and tower Alcazaba, Almeria, Spain.jpg|Alcazaba de Almería
Episcopal palace, Almeria, Spain.jpg|Palacio Episcopal
Almeria (472).JPG|Rautatieasema
Rambla Almería.jpg|Rambla de Almería
Costa almeria zapillo.jpg|Playa de Zapillo


## Lähteet

## Aiheesta muualla
Ciudad Real

**Ciudad Real** eli 'kuninkaallinen kaupunki' on kaupunki Kastilia-La Manchan itsehallintoalueella Espanjassa ja Ciudad Realin maakunnan pääkaupunki. Se sijaitsee noin 200 kilometriä Madridista etelään. Kaupungin asukasluku on 74 054 (2016).

Kaupungin perusti Kastilian kuningas Alfonso VI voitettuaan Las Navas de Tolosan taistelun maureja vastaan. Kaupungin lähellä on linnoituksen raunioita ja paikka, jossa käytiin vuonna 1195 Alarcosin taistelu almohadien ja Kastilian Alfonso VIII:n välillä.

Kaupungissa tuotettuja teollisuustuotteita ovat sahatavara ja paperi, keramiikka ja tekstiilit.

Ciudad Realissa pysähtyvät Madridin ja Sevillan sekä Málagan välillä kulkevat AVE-suurnopeusjunat.

Kaupungin eteläpuolelle valmistui vuoden 2008 lopussa suuri kansainvälinen lentoasema, Aeropuerto Central Ciudad Real , jonka oli tarkoitus saada ensimmäisenä lentoasemana Espanjassa yhteys AVE-rataverkostoon. Lentoaseman käyttö on toistaiseksi ollut hyvin vähäistä. Molemmat lentoasemalle aikataulun mukaista liikennettä harjoittaneet yhtiöt (Ryanair ja Vueling) lopettivat lentonsa Ciudad Realiin vuonna 2011. Lentoasema oli kokonaan suljettuna vuosina 2012–2019, eikä reittiliikenne ole jatkunut jälleenavaamisen jälkeen.

## Kuvia


Ciudad Real 1.jpg|Kaupungintalo
Plaza Mayor de Ciudad Real.jpg|Plaza Mayor
Ciudad Real Capital - 008 (30593084922) edited.jpg|Palacio de la Diputación Provincial
Ciudad Real (RPS 20-07-2012) Palacio de Medrano, fachadas.png| Palacio de Medrano
Ciudad Real - Catedral de Nuestra Señora del Prado 1.jpg|Catedral de Ciudad Real
Parochial church of San Pedro Ciudad Real.jpg|Iglesia de San Pedro
Puerta de Toledo en Ciudad Real. Monumento Nacional.jpg|Puerta de Toledo
Quijote y Sancho en Ciudad Real.jpg|Don Quijoten ja Sancho Panzan patsaat
Lago Surtidores 26-10-2010 ParqueElPilarCiudadReal.jpg|Parque El Pilar
Arboreto vistaparcial 26-10-2010 ParqueElPilarCiudadReal.jpg|Arboretum, Parque El Pilar


## Lähteet

## Aiheesta muualla

* Kaupungin verkkosivut
Granada

**Granada** on kaupunki ja Granadan maakunnan pääkaupunki Andalusian itsehallintoalueella Espanjassa. Kaupungin asukasluku vuoden 2016 alussa oli 234 758. Granadan metropolialueella asuu alueen määritelmästä ja lähteestä riippuen noin 450 000–500 000 asukasta.

Granada sijaitsee Sierra Nevadan juurella ja kahden joen, Darron ja Genilin yhtymäkohdassa.

Granadan tunnetuin nähtävyys on Alhambra, 142&nbsp;000 neliömetrin laajuinen maurien linnoitus ja palatsi. Kaupungista tuli vuonna 1238 islamilaisen Granadan kuningaskunnan pääkaupunki, jona se oli 2. tammikuuta 1492 asti, jolloin katolilaiset kuninkaat (Isabella Katolilainen ja Ferdinand Katolilainen) valloittivat sen, ja kaupunki liitettiin Kastiliaan.

Granada on tunnettu Espanjassa myös yliopistostaan, joka perustettiin vuonna 1532. Granadan yliopisto on Euroopan suosituin Erasmus-vaihtokohde.

Granada on kolmen jalkapalloseuran kotikaupunki. Nämä ovat Granada 74, Granada CF ja Granada Atlético CF. Kaupungissa toimii myös koripalloseura CB Granada. 

Kaupunki on nimetty granaattiomenan mukaan.

Kaupungista ovat inspiroituneet aikojen saatossa useat eri kirjailijat, kuten Ernest Hemingway, Washington Irving, Paulo Coelho, Henri Matisse ja Alexander Dumas.

## Kuvia

La Alhambra desde el Mirador de Morayma.JPG|Alhambra
Spain Andalusia Granada BW 2015-10-25 17-24-14.jpg|Patio de los Leones, Alhambra
Albaicin 2012 San Nicolas Sacromonte.jpg|Maurilaiskaupunginosa El Albaicín.
Spain Andalusia Granada BW 2015-10-25 13-20-43.jpg|Granadan katedraali
Corral del Carbón.jpg|Corral del Carbón
Patio de la acequia in Generalife, Granada, Spain.jpg|Patio de la Acequia, Generalife
Jardin01carmen martires.jpg|Jardín de El Carmen de los Mártires
El Bañuelo (Granada). Sala templada.jpg|El Bañuelo
Granada puerta real.jpg|Plaza de Puerta Real de España
02.Granada (8).JPG|Kristoffer Kolumbus ja kuningatar Isabella Katolilainen (patsas).


## Lähteet

## Aiheesta muualla
Badajoz

**Badajoz** on Badajozin maakunnan pääkaupunki ja suurin kaupunki Extremaduran itsehallintoalueella Espanjassa. Se sijaitsee lähellä Portugalin rajaa Guadiana-joen vasemmalla rannalla Madridin–Lissabonin rautatien varrella. Vuonna 2021 kaupungissa oli 150&nbsp;610 asukasta.

Badajozissa on myös piispanistuin. Tuomiokirkko on vuodelta 1238. Kaupungin ympäristössä on maurilinnoituksen raunioita.

## Historia
Badajozia ei mainita roomalaisissa lähteissä. Vuonna 1031 se nousi pienen emiraatin pääkaupungiksi. Portugali valtasi sen vähäksi aikaa 1168, jonka jälkeen se sai itsenäisyytensä, kunnes Kastilian ja Leónin kuningaskunta valloitti sen vuonna 1229 Alfonso IX:n johdolla.

Portugalilaiset saartoivat kaupungin 1660 ja 1705 liittoutuneet Espanjan perimyssodassa. Napoleonin sotien aikaan ranskalaiset hyökkäsivät alueelle tuloksetta vuosina 1808 ja 1809, mutta 1811 espanjalainen komendantti lahjottiin antautumaan. Englantilaiset valtasivat kaupungin viimein 1812 Arthur Wellesleyn johdolla kärsien raskaita tappioita.

Sotilas- ja tasavaltalaiskapina alkoi kaupungissa elokuussa 1883 epäonnistuen täysin. Espanjan sisällissodassa nationalistit valtasivat kaupungin ja joukko tasavaltalaisia vankeja teloitettiin härkätaisteluareenalla.

Badajoz on valtiomies Manuel de Godoyn, Alcaldian herttuan (1767–1851) ja taidemaalari Luis de Moralesin (1509–1586) synnyinpaikka. Kaksi Moralesin maalausta on säilynyt katedraalissa.

## Kuvia

Badajoz, Plaza de España 126-3.jpg|Plaza de España ja kaupungintalo (oik.)
Badajoz, Catedral 122-2.jpg|Catedral de Badajoz
Puerta Palmas.JPG|Puerta de Palmas
ReginateatroELWI.JPG|Casas de Reina on Rooman vallan aikainen amfiteatteri.


## Lähteet

## Aiheesta muualla
Spetsnaz

**Spetsnaz** (, *Podrazdelenija *'spets**ialnogo **naz*'natšenija – spetsnaz*) on venäjänkielinen yleisnimitys erikoisjoukoille. Nimeä käytetään yleensä Venäjän tiedustelupalvelun terrorismin vastaisista joukoista (oik. OSNAZ), sisäministeriön erikoispoliisijoukoista (Osnaz MVD) ja armeijan tiedustelupalvelun GRU:n erikoisjoukoista (Spetsnaz GRU).

Spetsnaz GRU on armeijan erikoisjoukot, joita koulutettiin kylmän sodan aikana Naton vastaisiin tiedustelu- ja sabotaasitehtäviin Itä-Euroopassa. Armeijan erikoisjoukoilla uskottiin myös olevan maailman parhaat taistelusukeltajat. Spetsnaz-joukkoja ei nimetty, vaan ne numeroitiin, kuten muutkin armeijan yksiköt. Spetsnazien toiminnan yksityiskohtia ei tunneta, mutta joukkojen uskotaan olleen mukana taisteluissa Afganistanissa ja Tšetšeniassa.

## Spetsnaz-prikaatit
Erilliset Spetsnaz-prikaatit (*Otdelnyje brigady spetsialnogo naznatšenija*, lyh. ObrSpN GRU)
ja niiden sijainnit Neuvostoliiton aikana:

*2. ObrSpN (Pihkova)
*3. kaartin. ObrSpN (Itä-Saksa, nyk. Samara)
*4. ObrSpN (Viljandi, lakkautettu 1992)
*5. ObrSpN (Marina Gorka)
*8. ObrSpN (Izjaslav I)
*9. ObrSpN (Kirovohrad)
*10. ObrSpN (Staryi Krym)
*12. ObrSpN (Lagodehi, nyk.  Asbest)
*14. ObrSpN (Ussuria)
*15. ObrSpN (Tširtšik)
*16. ObrSpN (Tšutškovo, nyk. Tambov)
*17. laivaston ObrSpN (Otšakov)
*22. ObrSpN (Aksai)
*24. ObrSpN (Ulan-Ude)
*67. ObrSpN (Berdsk)
*69. ObrSpN (Reznuv)

## Koulutus
Pääosa prikaatien miehistöstä koostuu varusmiehistä, jotka palvelevat kaksi vuotta. Heidät koulutetaan kaukotiedustelutehtäviin tiedusteluryhmissä (Razvedgruppa). Jokaisella prikaatilla on oma sodanajan kohdealueensa, ja koulutus pyritään antamaan kohdealuetta vastaavissa olosuhteissa. Neuvostoliiton aikana Spetsnaz-joukot olivat huippusalaisia ja prikaatit käyttivät palvelusunivormunaan lähimmän tavanomaisen joukko-osaston univormua ja tunnuksia, esimerkiksi tykistön. 1980-luvulla maahanlaskujoukkojen (VDV) univormu standardisoitiin myös Spetsnazin palvelusasuksi näiden läheisen suhteen vuoksi, sillä Spetsnaz-upseereita koulutettiin Rjazanin ilmakuljetusjoukkojen korkeakoulussa yhdeksännessä komppaniassa.

Upseerien koulutus kesti neljä vuotta, ja siinä keskityttiin erityisesti kohdemaan kielen opiskeluun. Koulutus sisälsi mm. taideopintoja vastapuolen kielellä. Valmistuneet kadetit saivat kääntäjän diplomin ja luutnantin arvon. 9. komppania koostui neljästä osastosta, joista jokainen oli erikoistunut yhteen kieleen: englantiin, ranskaan, saksaan ja kiinaan.

Spetsnaz GRU taistelijoiden tunnuksena on hihamerkkiin kuvattu musta lepakon hahmo, jonka taustakuvio vaihtelee johtosuhteen, aselajin ja puolustushaaran mukaisesti.

## Lähteet

## Aiheesta muualla
Banda Aceh

**Banda Aceh** on Indonesian Acehin erityishallintoalueen pääkaupunki Sumatran saarella Indonesiassa. Kaupungissa oli noin 265&nbsp;000 asukasta vuonna 2024.

Banda Aceh sijaitsee Acehjoen varrella Andamaninmeren rannalla Sumatran luoteiskärjessä. Ilmasto on kuuma ja kostea. Päivän ylin lämpötila on 30 asteen vaiheilla ja sadetta saadaan ympäri vuoden, eniten syyskuusta tammikuuhun kestävällä sadekaudella.

Kaupungin tärkeimpiin nähtävyyksiin kuuluu Baiturrahmanin suuri moskeija. Kaupungissa on useita yliopistoja, joihin lukeutuu muun muassa Syiah Kuolan yliopisto.

Banda Acehista on maantieyhteydet muihin rannikon kaupunkeihin. Kaupunkia palvelee Sultan Iskandar Mudan kansainvälinen lentoasema.

Banda Aceh kärsi pahasti vuoden 2004 Intian valtameren maanjäristyksessä. Rakennuksia tuhoutui ja kymmeniä tuhansia ihmisiä kuoli.

## Lähteet

## Aiheesta muualla
Burgos

**Burgos** on kaupunki Pohjois-Espanjassa, Kastilia ja Leónin itsehallintoalueella ja Burgosin maakunnan pääkaupunki. Kaupungissa oli lähes 176 100 asukasta vuonna 2018, ja se sijaitsee noin 860 metrin korkeudella merenpinnasta.

Kaupunki on tunnettu 1200–1500-luvuilla rakennetusta goottilaisesta katedraalistaan, joka on 1000-luvun kansallissankarin El Cidin hautapaikka.

## Ilmasto
Burgosissa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 11&nbsp;°C ja keskimääräinen sademäärä 580 millimetriä. Heinäkuu on lämpimin kuukausi. Silloin vuorokauden keskilämpötila on noin 19&nbsp;°C. Viilein kuukausi on tammikuu, jolloin keskilämpötila on noin 3&nbsp;°C. Sateisin kuukausi on toukokuu, jolloin sataa keskimäärin noin 60 millimetriä. Heinäkuu puolestaan on kuivin kuukausi. Silloin keskimääräinen sadanta on 28 millimetriä.

## Historia
Burgos on perustettu vuonna 884. Se toimi aluksi Asturian kuningaskunnan etuvartiokaupunkina, kunnes siitä tuli kuningaskunnan pääkaupunki. Asturia yhdistyi myöhemmin Kastilian kuningaskunnan kanssa, ja 1000-luvulta lähtien kaupunki oli Kastilian pääkaupunki, kunnes Madrid julistettiin pääkaupungiksi 1500-luvulla. Espanjan sisällissodan aikana Burgos oli Francisco Francon nationalistikapinallisten pääkaupunki. 

## Talous
Burgos on maatalouden keskus, ja kaupungissa on monipuolista teollisuutta. Siellä valmistetaan esimerkiksi elintarvikkeita, lannoitteita, metalleja ja paperia. Tärkeimpiä palvelualoja ovat rahoitus- ja hallintoalat. 

## Väestö
Vuoden 2018 arvioiden mukaan Burgosissa oli 175&nbsp;921 asukasta, kun vuoden 2011 väestönlaskennassa asukkaita oli 178&nbsp;864. Vuonna 2018 kaupungin asukkaista 83&nbsp;728 eli 47,6 prosenttia oli miehiä ja 92&nbsp;193 eli 52,4 prosenttia oli naisia. Vuonna 2011 suurin ikäryhmä on 30–39-vuotiaat, joita asuu kaupungissa lähes 28&nbsp;000. Alle 18-vuotiaiden osuus väestöstä on alle 17 prosenttia, kun yli 65-vuotiaiden osuus on melkein 19 prosenttia. 

Vuonna 2011 kaupungin väestöstä 92 prosenttia oli espanjalaisia, neljä prosenttia muiden EU-maiden kansalaisia ja loput neljä prosenttia EU:n ulkopuolisten maiden kansalaisia. Espanjassa syntyneiden osuus oli noin 90 prosenttia. Espanjan ulkopuolella syntyneitä puolestaan oli lähes kymmenen prosenttia. 

## Kuvia

Ruinas Puerta Sur Castillo Burgos.JPG|Castillo de Burgos (800-luku)
Catedral de Burgos II.jpg|Burgosin katedraali (1200-luku)
Monasterio de Sta. Maria la Real de Huelgas - Vista Exte (1).jpg|Monasterio de Las Huelgas (1187)
Iglesia de San Esteban de Burgos - 01.jpg|Iglesia de San Esteban (1300-luku)
File:Estatua de El Cid.jpg|El Cidin patsas
WLM14ES - 11072009 084318 44053 - .jpg|Arco de Santa María
Burgos 04.jpg|Plaza Rey San Fernando
Burgos - Paseo del Espolón 02.jpg|Paseo del Espolón
MuseoDeBurgos20130911132704SAM 3389.jpg|Museo de Burgos (Casa de Miranda)
Human Evolution Museum.jpg|Evoluutio-museo


## Lähteet

## Aiheesta muualla